open-index/open-wikipedia-markdown huggingface dataset:
Էմիլիանո Սալա

**Էմիլիանո Սալա** (, ), արգենտինացի ֆուտբոլիստ, «Կարդիֆ Սիթի» ակումբի հարձակվող։

## Կարիերա
### «Բորդո»
Սալան Բորդոյում նորամուտը նշել է 2012 թվականի փետրվարի 8-ին Անգլիայի գավաթի 1/8 եզրափակչում «Օլիմպիկ Լիոնի» դեմ խաղում։

2012/13 մրցաշրջանում վարձավճարով հանդես է եկել երկրի 3-րդ լիգան ներկայացնող «Օրլեան» ակումբում, որտեղ մասնակցած 37 խաղում դարձել է 19 գոլի հեղինակ։

2013/14 մրցաշրջանում վարձավճարով խաղացել է 2-րդ լիգան ներկայացնող «Նոր» ակումբում, որի կազմում մասնակցած 37 խաղում դարձել է 18 գոլի հեղինակ։

### «Նանտ»
2015 թվականի հունիսին տեղափոխվել է «Նանտ»` ստորագրելով 5 տարվա պայմանագիր։ «Նանտում» անցակցրած 3 մրցաշրջանների ընթացքում մասնակցել է Ֆրանսիայի առաջնության 101 հանդիպման` դառնալով 30 գոլի հեղինակ։

### «Կարդիֆ Սիթի»
2019 թվականի հունվարի 19-ին հայտնի դարձավ, որ Էմիլիանո Սալան իր կարիերան կշարունակի անգլիական «Կարդիֆ Սիթի» ակումբում, որը արգենտինացու համար «Նանտին» ռեկորդային` 15 մլն ֆունտ գումար է վճարել։

## Մահ
2019 թվականի հունվարի 22-ին հայտնի դարձավ, որ Էմիլիանո Սալային Նանտից Կարդիֆ տեղափոխող Piper PA-46 մասնավոր ինքնաթիռը Նորմանդական կղզիների մոտ կորել է ռադարների տեսադաշտից։ Կապը կորչելուց անմիջապես հետո սկսել են որոնողական աշխատանքները, սակայն դեռևս չի հաջողվել գտնել ինքնաթիռը։

Կապը կորելուց առաջ Սալային հաջողվել է WhatsApp-ով ձայնային հաղորդագրություն ուղարկել իր մտերիմներին, որում ասել է.

Հունվարի 24-ին ոստիկանությունը դադարեցրել է ինքնաթիռի և Սալայի որոնողական աշխատանքները։ Մի քանի օր անց հայտնաբերվել է Սալայի դիակը։

## Ծանոթագրություններ

Կատեգորիա:Արգենտինացի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Նանտի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Օռլեանի ֆուտբոլիստներ
Կատեգորիա:Ավիավթարից զոհվածներ
Կլավարիադելֆուս վարսանդավոր

**Կլավարիադելֆուս վարսանդավոր** (), Կլավարիադելայինների ընտանիքին պատկանող սունկ, որը գրանցված է Հայաստանի Կարմիր գրքում։

## Նկարագրություն
5-15 (20) x 0,5-4 (6) սմ, միամյա, ուտելի պտղամարմինները սկզբում բաց դեղին են, ապա՝ դեղնավուն գունավորությամբ, երբեմն՝ սպիտակավուն, դեղնավուն կամ գորշավուն երանգով, գավազանաձև, գլանաձև, լախտանման կամ լեզվանման, պարզ կամ խմբերով, հաճախ բաց է։ Կտրելիս կարմրագորշավուն պտղամիս  սպունգանման է և սպիտակ։ Պտղամարմնի ամբողջ մակերեսը (բացի ոտիկի ստորին հատվածից) ծածկված է սպորների շերտով։ Ոչ ամիլոիդ, լայն օվալաձև, հարթ, սպիտակ կամ դեղնավուն սպորները 11-16 x 6-10 մկմ են։

## Տարածվածություն
Ընդհանուր արեալն ընդգրկում է Ասիան, Եվրոպան, Հյուսիսային Ամերիկան, Հարավային Կովկասը (Վրաստան, Հայաստան)։ Հայասանում հանդիպում է հազվադեպ։ Հայտնաբերված է Իջևանի ֆլորիստիկական շրջանում՝ «Դիլիջան» ազգային պարկի տարածքում, Տավուշի մարզի շրջակայքում 
:

## Էկոլոգիա
Աճում է 1100-1800 մ բարձրություններում, հողի վրա, լայնատերև և խառը անտառներում, խոնավ վայրերում, օգոստոս-հոկտեմբեր ամիսներին։ Հումուսային սապրոտրոֆ է։

## Պահպանություն
Վտանգված տեսակ է։ Հայաստանում պահպանվում է «Դիլիջան» ազգային պարկի համապատասխան էկոհամակարգերի կազմում։

## Ծանոթագրություններ

Կատեգորիա:ՀՀ Կարմիր գրքում գրանցված սնկեր
Կատեգորիա:Ուտելի սնկեր
Իվան պապը (մուլտֆիլմ)

**Իվան պապը** (, հայտնի է նաև «Թե ինչպես Իվան պապը քշեց մահին» վերնագրով), խորհրդային նկարված մուլտֆիլմ, որը ստեղծվել է 1939 թվականին, ռեժիսոր Ալեքսանդր Իվանովի կողմից։

## Սյուժե
Հեքիաթը պատմում է այն մասին, թե ինչպես մի ծերունու այցելում է Մահը, և մեռնելուց առաջ նա ժամանակ է խնդրում` որդիներին տեսակցելու համար։ Իվան պապը մեկ օրով հյուր է գնում յուրաքանչյուր որդու տուն, տեսնում է նորացված խորհրդային հողը և տուն է վերադառնում արդեն երիտասարդացած հոգով, իսկ Մահը հեռանում է։

## Մուլտֆիլմի մասին
Ալեքսանդր Իվանովը հիշատակում է ֆիլմը որպես «օրինակելի» խորհրդային ստեղծագործություն Իվան Իվանով-Վանոի դեմ իր մերկացնող խոսքում, ում քննադատում էին կոսմոպոլիտների դեմ պայքարի արշավի շրջանակներում.

## Վերականգնում
Մուլտֆիլմը ստեղծվել է 2 տարբերակով. սև-սպիտակ և գունավոր` ըստ Պավել Մերշինի մեթոդի։ Գունավոր օրիգինալ նեգատիվը պահպանվել է Կինոֆիլմերի ռուսական պետական ֆոնդում, վերականգնվել է և ցուցադրվել հայրենական անիմացիայի 100-ամյակին նվիրված «Սպիտակ սյուներ 2012» արխիվային կինոյի փառատոնի ժամանակ։

## Ծանոթագրություններ

## Արտաքին հղումներ
* 
* Александр Иванов — Энциклопедия отечественного кино

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Կատեգորիա:1939 մուլտֆիլմեր
Յոակիմ Անդերսեն

**Յոակիմ Անդերսեն** (, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Սամպդորիայի կազմում։ Խաղում է կենտրոնական պաշտպանի դիրքում։

## Ակումբային կարիերա
### Տվենտե
Անդերսենը հանդես է եկել Գրևե Ստրանի, Կոպենհագենի և Միդտյուլանի ակադեմիաներում։ 2013 թվականի օգոստոսի 7-ին նա միացավ Տվենտեի երիտասարդական թիմին։ Իր պրոֆեսիոնալ դեբյուտը նշեց 2015 թվականի մարտի 6-ին՝ փոխարինման մտնելով Վիլեմ II-ի դեմ խաղում։ Մարտի 16-ին Անդերսենը երկարաձգեց իր պայմանագիրը մինչև 2018 թվականը։ Իր առաջին գոլը խփեց մարտի 22-ին՝ Գրոնինգենի դեմ խաղում։ 2017 թվականի հունվարի 20-ին դանիացին խփեց Հերակլեսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 22-ին նա գոլ խփեց ԱԶ Ալկմարի դեմ խաղում, ապա հեռացվեց խաղադաշտից խաղի 87-րդ րոպեին։ Տվենտեի կազմում Անդերսենը անցկացրեց 50 հանդիպում՝ դառնալով 4 գոլի և 1 գոլային փոխանցման հեղինակ։

### Սամպդորիա
2017 թվականի օգոստոսի 25-ին Անդերսենը տեղափոխվեց Սամպդորիա։ Իր դեբյուտը նշեց նոյեմբերի 28-ին՝ Իտալիայի գավաթի Պեսկարայի դեմ խաղում։ Առաջին հանդիպումը Սերիա A-ում անցկացրեց 2018 թվականի փետրվարի 25-ին՝ Ուդինեզեի դեմ խաղում։ Սեպտեմբերի 15-ին Անդերսենը գոլային փոխանցման հեղինակ դարձավ Ֆրոզինոնեի դեմ խաղում՝ օգնելով իր թիմին հաղթել 5-0 հաշվով։ Նոյեմբերի 8-ին դանիացին երկարաձգեց իր պայմանագիրը Սամպդորիայի հետ մինչև 2022 թվականը։

## Միջազգային կարիերա
Անդերսենը ներկայացրել է Դանիան բոլոր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի հունվարի 23-ի դրությամբ*

## Ծանոթագրություններ

## Արտաքին հղումներ
* Անդերսենի պաշտոնական Ինստագրամի էջը
* Անդերսենը transfermarkt-ում
* Անդերսենը soccerbase.com-ում
* Անդերսենը WhoScored.com կայքում
* Անդերսենը Սամպդորիայի պաշտոնական կայքում
* Անդերսենը Սերիա A-ի պաշտոնական կայքում 
* Անդերսենը ՈՒԵՖԱ-ի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Միդտյուլանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տվենտեի ֆուտբոլիստներ
Կատեգորիա:Քրիսթալ Փելասի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուլհեմի ֆուտբոլիստներ
Միյակո

thumb|right|Միյակո քաղաք
, քաղաք Ճապոնիայում, որը գտնվում է Իվատե պրեֆեկտուրայում։ Քաղաքը զբաղեցնում է 1259,89 կմ² տարածք։ Ըստ 2014 թվականի օգոստոսի 1-ի տվյալների, քաղաքում բնակվում է 55 899 մարդ, իսկ խտությունը կազմում է 44,37 մարդ/կմ²։

2011 թվականի մարտի 11-ի երկրաշարժի և ցունամիի հետևանքով Միյակոն խիստ տուժել է։

## Աշխարհագրական դիրք
Քաղաքը տեղակայված է Հոնսյու կղզու վրա՝ Տոհոկու շրջանի Իվատե պրեֆեկտուրայում։ Նրա հետ սահմանակցում են Մորիոկա, Տոնո, Հանամակի քաղաքները և Օցուտի, Իվաիձումի, Յամադա գյուղերը։

## Բնակչություն
Քաղաքի բնակչությունը կազմում է 55 899 մարդ, իսկ խտությունը 44,37 մարդ/կմ²։

## Սիմվոլիկա
Քաղաքի ծառն է համարվում «*Pinus densi»flora»*-ն, ծաղիկը՝ *«Nipponanthemum»*-ը, թռչունը՝ *«Larus crassirostris»*-ը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ճապոնիայի քաղաքներ
Արմեն Հակոբյան (ֆուտբոլիստ)

**Արմեն Հակոբյան** (; ), ուկրաինացի ֆուտբոլիստ, «Ավանգարդ» թիմի խաղացող։

## Կարիերա
Զապորոժիեի Օլիմպիական հերթափոխի մասնագիտացված մանկապատանեկան (մարզական) դպրոցի ֆուտբոլային «Մետալուրգ» ակումբի սան։ 1996 թվականին կարիերա սկսելով Զապորոժիեի ակումբում, 1998-ից 2002 թվականներին հանդես է եկել փոխարինող կազմում։ Զապորոժցիների համար այդ ժամանակ մեկնարկային կազմում խաղացել է 185 խաղում  և խփել է 15 գնդակ։

2006 թվականի սկզբին Դոնեցկից տեղափոխվեց «Մետալուրգ», ամռանը տեղափոխվեց «Կրիվբաս»։ 2007 թվականի սկզբին վերադարձել է Զապորոժիեի թիմ, բայց  2007 թվականի ապրիլի 1-ին, իր վերջին ակումբի դեմ խաղում, ծնկի վնասվածք է ստացել և կես տարով կազմից դուրս է եկել։ Ակումբը ֆուտբոլիստի հետ չերկարաձգեց պայմանագիրը, և նա ստիպված է եղել ինքնուրույն բուժվել։

2009 թվականի ամռանը տեղափոխվեց «Պալտավա», մեկ տարի անց հեռացավ ղազախական «Օրդաբասի»։ 2011 թվականի սկզբին տեղափոխվել է «Ավանգարդ»։

## Ծանոթագրություններ

## Արտաքին հղումներ
* 
* Профиль на сайте Федерации футбола Украины
* 
* 

Կատեգորիա:Մետալուրգ Զապորոժիեի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դեյվիդ Մաքքենզի

**Դեյվիդ Մաքքենզի** (, ), շոտլանդացի ռեժիսոր և սցենարիստ։ «Sigma Films» կինոընկերության համահիմնադիր։ 10 գեղարվեստական ֆիլմերի հեղինակ (7-ը նկարահանել է Եվրոպայում և 3-ը՝ ԱՄՆ-ում)։ Նրա արվեստը տարբերվում է ժանրերի տարատեսակությամբ և կինոմատոգրաֆիկական ոճերով։
Արժանացել է BAFTA և Բեռլինի կինոփառատոն-ի մրցանակների։

## Ֆիլմագրություն
### Լիամետրաժ
* Վերջին հսկայական անապատը / *The Last Great Wilderness (2002)*
* Երիտասարդ Ադամ / *Young Adam (2003)*
* Խելագարություն / *Asylum (2005)*
* Հալամ Ֆոե / *Hallam Foe (2007)*
* Կնամոլը / *Spread (2009)*
* Երկրի վրա վերջին սերը / *Perfect Sense (2011)*
* Երաժշտությունը մեզ կապել է / *You Instead (2011)*
* Զանգից զանգ / *Starred Up (2013)*
* Ամեն գնով / *Hell or High Water (2016)*
* Օրենքից դուրս թագավորը  / *Outlaw King (2018)*

### Կարճամետրաժ
* Կեղտոտ ադամանդներ / *Dirty Diamonds* (1994)
* Կալիֆորնիական լույս / C*alifornia Sunshine* (1997)
* Մարսիի օժիտը / *Marcie’s Dowry*

## Ծանոթագրություններ

## Արտաքին հղումներ
* Director Bio

Կատեգորիա:BAFTA մրցանակի դափնեկիրներ
Կատեգորիա:Բրիտանացի կինոռեժիսորներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Պատմություն երկու կատուների մասին

**«Պատմություն երկու կատուների մասին»** (), ամերիկյան մուլտֆիլմ «Merrie Melodies» շարքից։ Նկարահանվել է 1942 թվականին, և դեղձանիկ Թվիթիի առաջին հայտնվելն է էկրանին։ Ֆիլմը ԱՄՆ֊ում հանրության սեփականություն է։

## Սյուժե
Թափառական կատուները՝ Բեբբիթը և Կոտստելլոն, որոշում են ուտել Թվիթի թռչնակին, որի բույնը գտնվում է ծառի վրա։ Թռչնակին հասնելու համար նրանք փորձում էին օգտագործել սանդուղք, զսպանակ, ռումբ, հսկայական պարսատիկ, բայց բոլոր դեպքերում անհաջողության էին մատնվում։

## Դերերի հնչյունավորում
* Մել Բլանք՝ Թվիթի/Կոտստելլո
* Թեդ Փիրս՝ Բեբբիթ

## Հետաքրքիր փաստեր
*thumb|Հատված մուլտֆիլմից|alt=Այս մուլտֆիլմում առաջին անգամ հանդես է եկել փոքրիկ թռչնակը՝ Թվիթին։ Ընդ որում, այստեղ նա դեռևս անուն չուներ, և նկարահանող խումբը նրան անվանում էր Օրսոն։ Թվիթին ուներ բաց վարդագույն մաշկ, մորթի չուներ։ Քանի որ այդպես նա կարծես թե մերկ լիներ, հաջորդ մուլտֆիլմերում թռչունը ստացավ դեղին խավ։ Բացի այդ, այստեղ հանդիսատեսն առաջին անգամ է միասին տեսնում Բեբբիթին և Կոտստելլոյին՝ որպես Էբոթ և Լոստելլո կատակերգուների նմանակում։
* Մուլտֆիլմի անվանումը Չարլզ Դիքենսի «Պատմություն երկու քաղաքների մասին» () վեպի նմանակումն է (1859)։
* 2007 թվականին մուլտֆիլմը թողարկվել է DVD-ով՝ «Looney Tunes-ի ոսկե հավաքածու․ 5-րդ թողարկում»։
* «Ով է դավել Ռոջեր ճագարին» ֆիլմում (1988) այսպիսի մի տեսարան կա․ Թվիթին շինության սայրաձողից հարվածում է Էդի Վալիանտին, և նա ընկնում է։ Կենարը մեկ առ մեկ ծալում է մատները և ասում «This Little Piggy»։ Դա «Պատմություն երկու քաղաքների մասին» վեպի համանման տեսարանի նմանակումն է։
* Այն տեսարանում, որտեղ Բեբբիթը և Կոտստելլոն փորձում են սանդուղքի միջոցով բռնել Թվիթիին, Կոտստելլոն, դիմելով հանդիսատեսին, բրուքլինյան շեշտադրությամբ ասում է՝ «If da Hays Office would only let me… I’d give him 'da boid' all right» (մոտավոր թարգմանությունը՝ «Եթե միայն Կոդեքս Հեիսան ինձ թույլ տար․․․ ես թռչնակին կտայի նրան»)։ Այս հատվածը ջնջվել է «The WB Television Network»-ով «Bugs N Daffy» մուլտշոուի կազմում մուլտֆիլմի ցուցադրության ժամանակ, քանի որ «boid» բառը համարվում է անպարկեշտ ժեստի մեղմ տարբերակը։

## Ծանոթագրություններ

## Արտաքին հղումներ
* «Պատմություն երկու կատուների մասին» մուլտֆիլմը համացանցի պահոցում ազատ դիտելու և ներբեռնելու համար
* Մուլտֆիլմի մասին cinema4celbloc.blogspot.com կայքում

Կատեգորիա:1940-ականների անգլերեն ֆիլմեր
Կատեգորիա:1942 մուլտֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Մուլտֆիլմեր կատուների մասին
Խուան Գուայդո

**Խուան Խերարդո Գուայդո Մարկես** (, ), վենեսուելացի ինժեներ և քաղաքական գործիչ , Վենեսուելայի Հանրապետության Ազգային ժողովի նախագահ (2019 թվականի հունվարի 5-ից)։  կուսակցության անդամ է, հանդիսանում է նաև Ազգային Ժողովում Վարգաս նահանգի ներկայացուցիչ պատգամավոր։ 2019 թվականի հունվարի 11-ին Վենեսուելայի Հանրապետության Ազգային Ժողովի կողմից հռչակվել է Վենեսուելայի ժամանակավոր նախագահ։ 2019 թվականի հունվարի 23-ին Կարակասի Չակաո շրջանում ընթացող բազմահազարանոց ցույցի ժամանակ Գուայդոն «երդում է տվել», իրեն հռչակելով Վենեսուելայի ժամանակավոր նախագահ՝ 2019 թվականի հունվարին Նիկոլաս Մադուրոյի նախագահական երդմնակալությունից հետո առաջացած և դրան հաջորդող ու առայժմ ընթացող  պայմաններում։ Գուայդոյի երդմնակալությունից հետո մի շարք պետություններ նրան ճանաչել են Վենեսուելայի նախագահ, այդ թվում՝ Արգենտինան, Բրազիլիան, Կանադան, Չիլին, Կոլումբիան և Միացյալ Նահանգները, սակայն Գուայդոյին հրաժարվել է նախագահ ճանաչել Մադուրոյի կողմից նշանակված :

## Ծանոթագրություններ

Կատեգորիա:Խորհրդարանի նախագահներ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Վենեսուելայի նախագահներ
Կատեգորիա:Վենեսուելայի քաղաքական գործիչներ
Էմիլ Աուդերո

**Էմիլ Աուդերո** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Սամպդորիայի կազմում։ Խաղում է դարպասապահի դիրքում։

## Ակումբային կարիերա
### Յուվենտուս
Աուդերոն Յուվենտուսի ակադեմիայի սան է։ Առաջին անգամ թիմի հայտացուցակում հայտնվեց 2014 թվականի նոյեմբերի 30-ին՝ Տորինոյի դեմ խաղում, սակայն այս հանդիպման ժամանակ խաղադաշտ դուրս չեկավ։ 2016-17 մրցաշրջանում Աուդերոն դարձավ Յուվենտուսի երրորդ դարպասապահը՝ Ջանլուիջի Բուֆֆոնից և Նետոից հետո։ Իր պրոֆեսիոնալ դեբյուտը նշեց 2017 թվականի մայիսի 27-ին՝ մրցաշրջանի վերջին՝ Բոլոնյայի դեմ խաղում։

2017 թվականի հուլիսի 8-ին Աուդերոն 1 տարվա վարձավճարով միացավ Վենեցիային։ Իր դեբյուտը ակումբի կազմում նշեց օգոստոսի 6-ին՝ Իտալիայի գավաթի Պորդենոնեի դեմ խաղում։ Առաջին հանդիպումը Սերիա B-ում անցկացրեց օգոստոսի 26-ին՝ Սալերնիտանայի դեմ խաղում։ Վենեցիայի կազմում Աուդերոն անցկացրեց 39 հանդիպում՝ բաց թողելով 41 գնդակ և 14 խաղում պահելով իր դարպասը անառիկ։

### Սամպդորիա
2018 թվականի հուլիսի 17-ին Աուդերոն վարձավճարով տեղափոխվեց Սամպդորիա՝ միանգամից դառնալով թիմի հիմնական դարպասապահը։ Իր դեբյուտը նշեց օգոստոսի 12-ին՝ Իտալիայի գավաթի Վիտերբեզեի դեմ խաղում։ Առաջին հանդիպումը Սերիա A-ում Սամպդորիայի կազմում անցկացրեց օգոստոսի 26-ին՝ Ուդինեզեի դեմ խաղում։ 2019 թվականի փետրվարի 26-ին Սամպդորիան գնեց Աուդերոյի լրիվ տրանսֆերը 20 միլիոն եվրոյի դիմաց։ Իր առաջին մրցաշրջանում իտալացին անցկացրեց 37 հանդիպում՝ 12 խաղում պահելով իր դարպասը անառիկ։

## Միջազգային կարիերա
Աուդերոն ներկայացրել է Իտալիան բոլոր տարիքային երիտասարդական հավաքականներում։ 2013 թվականի հոկտեմբերին նա մինչև 17 տարեկանների հավաքականի կազմում մասնակցեց աշխարհի առաջնությանը, սակայն չանցկացրեց ոչ մի հանդիպում՝ լինելով թիմի երկրորդ դարպասապահը Սիմոնե Սկուֆետից հետո։ Իտալիան դուրս մնաց մրցաշարի 1/8 եզրափակչից՝ 2-0 հաշվով պարտվելով Մեքսիկային։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 10-ի դրությամբ*

## Նվաճումներ
### Ակումբային

; Յուվենտուս

* Սերիա A. 2016–17
* Իտալիայի գավաթ. 2016–17

## Ծանոթագրություններ

## Արտաքին հղումներ
* Աուդերոյի պաշտոնական Ինստագրամի էջը
* Աուդերոն transfermarkt-ում
* Աուդերոն soccerbase.com-ում
* Աուդերոն WhoScored.com կայքում
* Աուդերոն Սամպդորիայի պաշտոնական կայքում
* Աուդերոն Սերիա A-ի պաշտոնական կայքում
* Աուդերոն ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Գարիկ Չեփչյան

**Գարիկ Գևորգի Չեփչյան** (իսկական անուն՝ *Գարեգին Չեփչյան*, ), հայ դերասան, դերասան Գևորգ Չեպչյանի որդին։

## Կենսագրություն
Ծնվել է 1965 թվականի դեկտեմբերի 15-ին, Երևանում։ 1982-1986 թվականներին սովորել է Երևանի պետական գեղարվեստա-թատերական ինստիտուտի դերասանական բաժնում։ 1986 թվականից աշխատել է Երևանի Երիտասարդական էքսպերիմենտալ թատրոնում՝ որպես դերասան։ 1988 թվականից, Հրաչյա Ղափլանյանի հրավերով, տեղափոխվել է Գաբրիել Սունդուկյանի անվան ազգային ակադեմիական թատրոն։

## Ներկայացումներ
Խաղացել է այս և այլ ներկայացումներում՝
* Մեհմեդ Նուրի - «Ոտքի դատարանն է գալիս», Պերճ Զեյթունցյան, 
* Մերուժան Արծրունի - «Արշակ Թագավոր», Պերճ Զեյթունցյան,
* Էնվեր փաշա - «Մուսա լեռան 40 օրը», Ֆրանց Վերֆել, 
* Գոգի - «Կովկասե կավճե շրջան» Բերտոլդ Բրեխտ։

## Ֆիլմեր
Նկարահանվել է նաև գեղարվեստական ֆիլմերում`
* «Խաչմերուկ», 
* «Որտե՞ղ էիր, մարդ աստծո», 
* «Փեսացուն կրկեսից», 
* «Here», ամերիկյան ֆիլմ։

## Հեռուստասերիալներ
2007 թվականից նկարահանվել է հեռուստասերիալներում`
* «Վերվարածներն ընտանիքում (հեռուստասերիալ (2007)
* «Որոգայթ» (2008-ից 2010) 
* «Դժբախտ երջանկություն» (2008)
* «Ժառանգներ» (2010-ից 2011) 
* «Հատուցում» (2011-ից 2012) 
* «Եղբայրներ» (2013)
* Սահմանին (2015)
* Հին արքաներ (2017)

## Ծանոթագրություններ

Կատեգորիա:Հայ դերասաններ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Վագֆը Քեպիրի գավառակ

**Վագֆը Քեպիր**, գավառակ Օսմանյան կայսրության Տրապիզոնի վիլայեթում։ Գտնվում էր Տրապիզոնի գավառի արևմտյան ծովափնյա շրջանում։ Կենտրոնը Ֆոլ ավանն էր։

Ֆոլ ավանի բնակիչների հիմնական մասը մինչև 1915 թվականի մեծ եղեռնը հայերն էին։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Սվետլանա Կոլոսարյան

**Սվետլանա Վլադիմիրի Կոլոսարյան** (), հայ օպերային երգչուհի։ Հայաստանի վաստակավոր մանկավարժ (2011)։

## Կենսագրություն
Սվետլանա Կոլոսարյանը ծնվել է 1939 թվականի հունվարի 24-ին, Մոլդովայի Ռիբնիցա քաղաքում։ 1956-1957 թվականներին սովորել է Սանկտ Պետերբուրգի Ն. Ռիմսկի-Կորսակովի անվան պետական կոնսերվատորիայում, 1960-1963 թվականներին՝ Գնեսինների անվան ռուսական երաժշտական ակադեմիայում, 1963-1967 թվականներին՝ Երևանի Կոմիտասի անվան պետական կոնսերվատորիայում։ 1965 թվականից աշխատել է Երևանի Ալեքսանդր Սպենդիարյանի անվան օպերայի և բալետի պետական ակադեմիական թատրոնում որպես մեներգչուհի։ 1977 թվականից դասավանդում է Երևանի Կոմիտասի անվան պետական կոնսերվատորիայում, որտեղ 1998-2017 թվականներին եղել է մեներգեցողության թիվ 2 ամբիոնի վարիչը (1997 թվականից՝ պրոֆեսոր)։

Կոլոսարյանի խաղացանկում ընդգրկված են եղել տարբեր կոմպոզիտորների ստեղծագործություններ։ Հանդես է եկել արևմտաեվրոպական, ռուս և հայ կոմպոզիտորների հեղինակած մի շարք օպերային ներկայացումներում։

## Դերերգեր

## Պարգևներ
Հայրենի արվեստի և մշակույթի զարգացման գործում ունեցած մեծ վաստակի համար 2011 թվականին արժանացել է Հայաստանի վաստակավոր մանկավարժ կոչմանը։

## Տես նաև
* Հայաստանի Հանրապետության վաստակավոր մանկավարժների ցանկ

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ օպերային երգչուհիներ
Տիրեբոլուի գավառակ

**Տիրեբոլու**, գավառակ Օսմանյան կայսրության Տրապիզոնի վիլայեթում։ Տարածվում է Տրապիզոն քաղաքից արևմուտք, Սև ծովի հարավային ափամերձ շրջանում, Գյումուշխանե գետի ստորին հոսանքի ձախ կողմում։ Կենտրոնը Տիրեբոլու քաղաքն էր։

## Պատմություն
Հայերից շատերը կոտորվեցին 1915 թվականի մեծ եղեռնի ժամանակ, մի մասն էլ տարագրվեց։ Ներկայումս գավառի տարածքում ապրում են շատ քիչ թվով հայեր։

## Բնակչություն
Մինչև 1915 թվականը գավառակում ապրում էին հայեր, թուրքեր, հույներ ու լազեր։

## Տնտեսություն
Բնակչության հիմնական զբաղմունքը երկրագործությունն ու անասնապահությունն էր։ Հայերը նաև զբաղվում էին առևտրով և արհեստագործությամբ։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Սյուրմենեի գավառակ

**Սյուրմենե**, գավառակ Օսմանյան կայսրության Տրապիզոնի վիլայեթում։ Տարածվում էր Տրապիզոն քաղաքից արևելք, Կարադերե գետի միջին ու ստորին հոսանքների շրջանում, Սև ծովի ափին։ Կենտրոնը Սյուրմենե գյուղաքաղաքն էր։

## Պատմություն
Հայերը մասայաբար կոտորովել են 1915 թվականի մեծ եղեռնի ժամանակ։

## Բնակչություն
Հայերից բացի գավառակում ապրում էին նաև թուրքեր, լազեր և հույներ։ 1915 թվականին ուներ 10-12 հայաբնակ գյուղ։

## Տնտեսություն
Բնակչության հիմնական զբաղմունքը հողագործություն, անասնապահություն, ձկնորսություն, պտուղ-բանջարեղենների մշակություն, առևտուրն ու արհեստներն էր։

## Պատմամշակութային կառույցներ
Սյուրմենեն ուներ մի քանի գործող հայկական եկեղեցիներ՝ իերնց կից վարժարաններով։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Բուխարայի էմիրի պալատ (Յալթա)

մինի|Պալատի ներկայիս տեսքը
մինի|Զբոսայգին
**Բուխարայի էմիրի պալատ** (), պալատական համակառույց Ղրիմի Յալթա քաղաքի Սևծովյան նավատորմի «Յալթա» առողջարանի տարածքում։

## Պատմություն
Պալատը գտնվում է Յալթայի Պրիմորսկի զբոսայգու վերևում, այն տարածքում, որը 1898 թվականին գնել է Բուխարայի էմիր Սեիդ Աբդուլահադ խանը և հիմնադրել այգի, ինչպես նաև 4 շինություն, որոնցից միայն այս պալատն է հասել մեր օրերին։ Պալատը նեոմավրիտանական ոճով Կերչի քարով կառուցել է ճարտարապետ Նիկոլայ Գեորգիևիչ Տարասովը։ Այն կառուցվել է չորս տարի (1907-1911)` դառնալով Բուխարայի էմիրի Ղրիմի հարավային ափին գտնվող նստավայրը։

Երկհարկանի մասնաշենքի ճարտարապետության մեջ համատեղվում են ուղղանկյունաձև, երեսակված և կիսաշրջանաձև ծավալները, նախամուտքերն ու պատշգամբները, խորշապատշգամբներն ու արևնակները։ Ընտիր խոյակներով, բազրիքներով սյուների ցանցկեն փորագրազարդերը, ինչպես նաև պայտաձև պատուհանների շրջանակները և քիվի վերևի ատամնիկավոր քիվապատը լրացնում են պալատի մավրիտանական ոճը։

Պալատը էմիրն անվանել էր «Դիլկիսո» (թյուրքերեն` «հմայիչ», «դյութիչ») և այն մինչև 1917 թվականը մնացել էր Սեիդ Աբդուլահադ խանի և նրա որդու` Սեիդ Ալիմ խանի սեփականությունը։ Յալթայի քաղաքային իշխանությունները գնահատել են քաղաքի նկատմամբ էմիրի արժանիքները։ Նրան շնորհվել է քաղաքի պատվավոր քաղաքացու կոչում, իսկ Յալթայի փողոցներից մեկն անվանվել է նրա անունով։

Խորհրդային իշխանության հաստատումից հետո շենքն ազգայնացվել է։ 1921 թվականի մարտի 25-ին այնտեղ բացվել է Յալթայի արևելյան թանգարանը։

1924 թվականի մայիսի 23-ին պալատը Ղրիմի կենտրոնական գործադիր կոմիտեի նախագահության որոշմամբ հանձնվել է Ուզբեկստանի աշխատավոր ժողովրդի հավերժական օգտագործմանը։ Այնտեղ սկսել է գործել «Ուզբեկստան» առողջարանը։

1924-1927 թվականներին այստեղ տեղակայված էր հանգստյան տուն։ 1927-1969 թվականներին` հակատուբերկուլոզային առողջարան։ 1969 թվականից ի վեր առողջարանը վերափոխվել է նյարդամարմնականի։

Ֆաշիստական օկուպացիայի տարիներին պալատի շենքը զգալիորեն վնասվել է։ Ավերվել են աերոսոլարիումն ու օդերևութաբանական կայանը։ Զգալի կորուստներ է ունեցել զբոսայգին։ 1970-ական թվականների սկզբին իրականացվել են վերականգնման և վերանորոգման աշխատանքներ։

Ներկայում պալատի շենքը «Յալթա» առողջարանի թիվ 8 մասնաշենքն է, որտեղ գտնվում է նրա գրադարանը։ Շենքը գտնվում է անմխիթար վիճակում։

## Ծանոթագրություններ

## Արտաքին հղումներ
* Дворец эмира Бухарского 
* Дворец эмира Бухарского 

Կատեգորիա:1898 հիմնադրումներ Ռուսաստանում
Կատեգորիա:Յալթայի շենքեր և կառույցներ
Մաչկայի գավառակ

**Մաչկա**, գավառակ Օսմանյան կայսրության Տրապիզոնի վիլայեթում։ Գտնվում էր Տրապիզոնի քաղաքի հարավային կողմում։ Կենտրոնը Ջևիզլիք ավանն էր։

## Աշխարհագրություն
Գավառակի հարավից ձգվում են Պոնտական լեռները, իսկ հյուսիսում սահմանագծվում է Սև ծովով։ Տարածքը լեռնային էր և անտառազուրկ։ Գավառակի միջով հոսում էր Դեգիրմենդերե գետը։

## Պատմություն
Սուլթանական տիրապետության ժամանակաշրջանում գտնվել է տարբեր իշխանությունների կազմում։ Թուրքերի կողմից գավառակը կոչվել է Մաչուքա։

## Տնտեսություն
Հռչակված էր գավառակի կարագը։

## Վարչական բաժանում
XIX դարի սկզբներին ըստ Ղ. Ինչիչյանի գավառակն ուներ 150 գյուղ, որոնց բնակչության հիմնական մասը արհեստավորներ էին։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Տավրիդա (հյուրանոց, Յալթա)

**«Տավրիդա» հյուրանոց** (), հյուրանոց Ղրիմի Յալթա քաղաքի կենտրոնում` Լենինի անվան առափնյա փողոց, 13 հասցեով։ Շենքը կառուցվել է 1875 թվականին որպես «Ռոսիա» հյուրանոց։ 1960 թվականից կոչվում է «Տավրիդա»։

## Պատմություն
Եռահարկ մեծ շենքը կառուցվել է 1875 թվականին։ Այնտեղ գործել է «Ռոսիա» հյուրանոցը, որը կառուցվել էր «Յալթայում կյանքի հարմարավետությունները տարածելու» բարեգործական ընկերության նախաձեռնությամբ։ Այն ժամանակ դա առաջին հարկում շքեղ ռեստորանով և 150 համարով հարմարավետ հյուրանոց էր։ Ավելի ուշ հյուրանոցի ճակատի դիմաց, ստորին մասում գտնվող մանրածախ առևտրային տարածքների տանիքներին կառուցվել է փոքրիկ պուրակ` հագստի վայրերով, սրճարանով և էստրադայով։ Հյուրանոցը կառուցվել է ճարտարապետ Ա. Վինբերգի նախագծով։ Դա ոչ միայն Ռուսաստանի, այլև Եվրոպայի լավագույն հյուրանոցներից մեկն էր. մարմարե բազմաստիճան շատրվաններով վենետիկյան ատրիում բակեր, չորս մետր բարձրությամբ առաստաղներ, պատերի 1,2 մետր հաստություն, տախտակապատված ընդարձակ ու թեթև ծածկապատշգամբներ, ապակե տանիքներով օդային ձեղնահարկեր, կռածո ցանկապատեր և կաղնու բազրիքներով նրբագեղ մարմարե աստիճաններ։

1876 թվականի օգոստոսին բուժվելու և հանգստանալու համար Յալթա է եկել Նիկոլայ Նեկրասովը։ Մեծ բանաստեղծը բնակվել է «Ռոսիա» հյուրանոցի թիվ 68 համարում։ Առաջին համարում ապրել է հայտնի բժիշկ Սերգեյ Բոտկինը։

1879 թվականի ամռանը որոշ ժամանակ հյուրանոցում է ապրել կոմպոզիտոր Մոդեստ Մուսորգսկին։ Քաղաքի թատրոնում և «Ռոսիա» հյուրանոցի դահլիճում նա կատարել է իր ստեղծագործությունները։

1894 թվականին մեծանուն գրող Անտոն Չեխովը երրորդ անգամ է այցելել Յալթա` ապրելով այս հյուրանոցի թիվ 39 համարում։ Այստեղ նա գրել է «Ուսանող» («Երեկոյան») պատմվածքը։

1900 թվականի ապրիլին Յալթա էին ժամանել Մոսկվայի գեղարվեստական թատրոնի դերասանները` հիվանդ Չեխովին նրա «Ճայը» և «Քեռի Վանյա» պիեսները ցույց տալու համար։ Կոնստանտին Ստանիսլավսկու և Վլադիմիր Նեմիրովիչ-Դանչենկոյի ղեկավարած թատրոնի դերասաններից շատերը հյուրախաղերի ընթացքում ապրել են այս հյուրանոցում։

Խորհրդային տարիներին, 1927 թվականի օգոստոսին, բանաստեղծ Վլադիմիր Մայակովսկին կանգ է առել «Ռոսիայում»։ Նա ապրել է նույն սենյակում, ինչ դրանից 50 տարի առաջ` Նիկոլայ Նեքրասովը։

1917 թվականի հեղափոխությունից հետո շենքում եղել է առողջարանային պանսիոն, իսկ նախապատերազմական տարիներին` 300-տեղանոց «Բոլշևիկ» առողջարանը։ 1960 թվականին այստեղ բացվել է «Տավրիդա» հյուրանոցը։

1990-ական թվականների վերջում «Տավրիդա» հյուրանոցի շենքում հրդեհ է բռնկվել, որը ոչնչացրել է շենքի տանիքն ու վերին հարկերը։ 2005 թվականին «Կոնսոլ» ընկերությունը վերակառուցել է հյուրանոցը` աղավաղելով նրա պատմական տեսքը։ Ավելացվել է ևս մեկ հարկ, ծածկվել են մուտքի աջ ու ձախ կողմում եղած երկու լողավազանները։ Սադովայա փողոցի կողմի ճակատին, կենտրոնական «աշտարակիկի» վերին մասում «Կոնսոլը» փակցրել է իր ընկերության անունը։ Փոքր-ինչ փոխվել է նաև հյուրանոցի բնույթը. այժմ այն «Տավրիդա» պրեզիդենտ-հոթել է և վարձակալությամբ տրվող բիզնեսի տարածքներ ունեցող բնակելի համալիր։

Մուտքի մոտ փակցված է մարմարե հուշատախտակ, որի վրա անմահացվել են հյուրանոցի հայտնի հյուրերի` Ն. Նեկրասովի, Ա. Չեխովի, Ն. Ռերիխի, Ֆ. Շալյապինի, Կ. Ստանիսլավսկու, Վ. Նեմիրովիչ-Դանչենկոյի և շատ ուրիշների անունները։

## Ծանոթագրություններ
Օֆի գավառակ

**Օֆ**, գավառակ Օսմանյան կայսրության Տրապիզոնի վիլայեթում։ Գտնվում էր Սյուրմենե և Ռիզե քաղաքների միջև։ Կենտրոնը Օֆ նավահանգիստն էր։

## Անվան ստուգաբանություն
Գավառակը դժվար մշակելի է, որից էլ ստացել է Օֆ անվանումը (դժգոհություննեի ձայնարկության իմաստով)։

## Աշխարհագրություն
Ունի լեռնային և քարքարոտ մակերևույթ։

Տարածքով մոտավորապես համապատասխանում է Խաղտիք երկրի Ոփիոս գավառին։

## Պատմամշակութային կառույցներ
Բնակիչները մեծ մասամբ բռնությամբ մուսուլմանացված հայեր և հույներ էին, որոնք ինքնիշխան էին և չէին ենթարկվում Տրապիզոնի փաշային։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Օրդուի գավառակ

**Օրդու**, գավառակ Օսմանյան կայսրության Տրապիզոնի վիլայեթում։ Կենտրոնը Օրդու նավահանգիստն էր

## Աշխարհագրություն
Գավառակը տարածվում էր Բազար, Բոլման և Սելետ գետերի ավազանում։ Արևելքից գավառակի սահմանները եզերվում են Անտիպոնտական լեռնաշղթայով, արևմուտքից և հարավից՝ Ջանիկի լեռնաշղթայով, իսկ հյուսիսից՝ Սև ծովով։ Հիմնականում ունի լեռնային մակերևույթ։ Նախկինում մտել է պատմական Խաղտիքի կազմի մեջ։

## Պատմություն
XVI դարում այստեղ հաստատվել են Կեսարիայից, Սեբաստիայից, Տրապիզոնից և Համշենից գաղթած հայեր։ Հայերի հոսքն ուժեղացել է XIX դարի 20-ական թվականներին։ 1877-1878 թվականների իրադարփություններից հետո թուրքական կառավարողները աստիճանաբար դուրս մղեցին տեղի հայ և հույն բնակչությանը։ 1915 թվականի նախօրեին գավառակում բնակվում էր ավելի քան 10 000 հայ բնակիչ, որոնց մեծ մասը զոհվեց 1915-1918 թվականներին թուրքերի կողմից կազմակերպված ջարդերի ժամանակ։

## Բնակչություն
1908 թվականին գավառակն ուներ 130800 բնակիչ, որից 130400-ը՝ թրքացած վրացի, չերքեզ և լազեր էին, 17000-ը՝ հույներ, 10286-ը՝ հայեր։

## Վարչական բաժանում
Օրդուի հայաբնակ գյուղերն էին. Ալաճթամ (Ալաճաթամ), Բազարսու, Բամպուքլու, Խոճողլու գյուղ, Խոշկելուր, Ղաթր (Ղաթըր), Ղաթկեր, Ղուշչի, Մուսագռըք (Մուսագրըք), Յաղլըխ, Չամաշ, Չամբաշի, Չավուշլար, Չուտգամ, Պերշեմբե (Բերշեմպե), Պուլթան (Բուլթան), Սալլար, Սայաջի (Սայաճա), Տեփե, Ուլուբեյ, Քերիզդերե, Օրդու, Ֆարունա։

Գավառակը բաժանված էր հետևյալ գյուղախմբերի.
* Բաշ Չարտաղ
* Բերշեմպե
* Մերքեզ
* Չավուշլար
* Չոմաշի
* Սարիճուղ

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Փղիկը հիվանդացել է

**«Փղիկը հիվանդացել է»** (), խորհրդային կարճամետրաժ տիկնիկային մուլտֆիլմ՝ նկարահանված 1985 թվականին ռեժիսոր Իվան Ուֆիմցևի կողմից։ Ուֆիմցևը նկարահանել է փղիկի արկածների մասին պատմող երեք ֆիլմ՝ «Փղիկը գնում է սովորելու» (1984), «Փղիկը հիվանդացել է» (1985), «Զբոսաշրջիկ փղիկը» (1992)։

## Սյուժե
Մուլտֆիլմը պատմում է խաբեբա կատվի մասին, որին մաքուր ջրի երես են դուրս բերում հիվանդ Փղիկը և իր ընկեր Ուղտը։

## Նկարահանող խումբ
* Սցենարի հեղինակ – Դավիթ Սամոյլով
* Կինոռեժիսոր – Իվան Ուֆիմցև
*Բեմադրող նկարիչ – Անատոլի Կուրիցին
*Կինոօպերատոր – Սերգեյ Խլեբնիկով
*Նկարիչ-մուլտիպլիկատորներ՝ Նատալյա Դաբիժա, Սերգեյ Կոսիցին, Ռոման Միտրոֆանով
*Կոմպոզիտոր – Գենադի Գլադկով
*Հնչյունային օպերատոր – Բորիս Ֆիլչիկով
*Մոնտաժող – Գ. Ֆիլատովա
*Խմբագիր – Նատալյա Աբրամովա
*Տիկնիկները և դեկորացիաները պատրաստել են՝ Պավել Գուսև, Օլեգ Մասաինով, Միխայիլ Կոլտունով, Նատալյա Բարկովսկայա, Մարինա Չեսնոկովա, Սվետլանա Զնամենսկայա, Վլադիմիր Ալիսով, Վալենտին Լադիգին, Նիկոլայ Զակլյակով
*Նկարահանող խմբի տնօրեն – Գրիգորի Խմարա

## Դերերը հնչյունավորել են
* Ռոլան Բիկով – Կատու
* Սերգեյ Կոլտակով – Փղիկ, Ուղտ
* Լեոնիդ Յարմոլնիկ – Բժիշկ

## Թողարկում
*2005 թվական – «Փոքրիկ Մամոնտի մասին» () մուլտֆիլմերի հավաքածու DVD-ով, տարածող՝ Крупный план
*2006 թվական – «38 թութակ» () մուլտֆիլմերի հավաքածու DVD-ով, տարածող՝ Крупный план

## Ծանոթագրություններ

## Գրականություն
*

## Արտաքին հղումներ
* 
* 
* Կադրեր «Փղիկը հիվանդացել է» մուլտֆիլմից
*

Կատեգորիա:1985 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր փղերի մասին
Մարիել Ջաֆե

**Ժակլին Մարիել Ջաֆե** (,), ամերիկյան դերասանուհի և մոդել։

## Կենսագրություն
Մարիելը մեծացել է Կալիֆոռնիա նահանգի Վալենցիա քաղաքում։ Դերասանական կարիերան սկսել է 2009 թվականին՝ նկարահանվելով «Կլինիկա» սերիալի 8-րդ եթերաշրջանի 17-րդ սերիայում։ Դերասանուհին նկարահանվել է «Քեզ ատելու 10 պատճառ» սերիալի 1-ին եթերաշրջանի 19-րդ սերիայում, Ջուստինի դերում։ Մարիելի ամենաեկամտաբեր ֆիլմը դարձավ «Փերսի Ջեքսոնը և որոտներ գողացողը» ֆիլմը։ Դերասանուհին նկարահանվել է 2 սարսափ ֆիլմերում՝ «Հեռավոր հափշատակություն» և «Ճիչ 4»։ 2011 թվականին նկարահանվել է Թեյլոր Լոթների հետ «Հրաշքի դաշտ 2․ Լոկաուտ» կարճամետրաժ ֆիլմում։ Նկարահանվել է «Ծնողներից թաքուն» սերիալի 5 եթերաշրջաններում։ 2014 թվականին նկարահանվել է «C.S.I. Հանցանքի վայր» սերալում, 2015 թվականին «Իմ տղա» սերիալի 2 եթերաշրջանի 13-րդ սերիայում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ապրող անձինք
Կատեգորիա:Դերասանուհիներ Կալիֆոռնիայից
Ագատտի կղզի

**Ագատտի** (*[[մալայալամ]]:* അഗത്തി ഐലന്റ്), փոքրիկ կղզի  Լաքադիվյան կղզիներում, Լակշադվիպում, Հնդկաստան։ Հեռավորությունը ցամաքից 350 կմ է։

### Նկարագրություն
Հարավ-արևմուտքից դեպի հյուսիս-արևելք ձգվածությունը 8 կմ է, լայնությունը չի գերազանցում 900 մետրը։ Բոլոր կողմերից շրջապատված է կորալային խութերով։ Ափամերձ ջրերում ապրում են վաճառքի ենթակա ձկնատեսակներ։ Հատկապես տարածված է թյուննոս ձկնատեսակը։

### Զբոսաշրջություն
Կղզում գտնվում է Լաքադիվյան կղզիների միակ օդանավակայանը, կան մի քանի մզկիթներ, 20 տեղանոց մեկ փոքրիկ հյուրանոց։ Կան բազմաթիվ կանոնավոր չվերթներ և լաստանավեր, որոնց միջոցով կղզին կապ է հաստատում հարևան կղզիների և ցամաքի հետ։ Ագատտի կղզի այցելելու համար պետք է թույլտվություն վերցնել Լաքադիվի վարչությունից։ Ագատտի կղզում արգելվում է ալկոհոլ օգտագործել։

## Պատկերասրահ

Image:Agatti Airstrip.jpg
File:Lakshadweep - Agatti Islands.jpg
File:Medical Evacuation from Agatti by Southern Naval Command, 2018 - 2.jpg
File:Rowing to lagoon.jpg


## Ծանոթագրություններ

## Արտաքին հղումներ
* Об острове *pandeyji.com*  կայքում 
* Об острове  *seven-sisters.blogspot.com* կայքում  

Կատեգորիա:Հնդկաստանի կղզիներ
Կատեգորիա:Կղզիներ այբբենական կարգով
Մուշեղ Թահմազյան

**Մուշեղ Ծերունի Թահմազյան** (), հայ բանաստեղծ, թարգմանիչ, ԽՍՀՄ գրողների միության անդամ 1947 թվականից։

## Կենսագրություն
Մուշեղ Թամազյանը ծնվել է 1922 թվականի սեպտեմբերի 28-ին, Սիրիայի Հալեպ քաղաքում։ Սովորել է Նիկոսիայի (Կիպրոս) Մելքոնյան կրթական հաստատությունում։ 1942-1946 թվականներին ուսուցչություն է արել Հալեպի Կիլիկյան դպրոցում։ 1946 թվականին ներգաղթել է Խորհրդային Հայաստան և բնակություն հաստատել Լենինական (այժմ՝ Գյումրի) քաղաքում։ 1950 թվականին ավարտել է Լենինականի (Գյումրի) Միքայել Նալբանդյանի անվան մանկավարժական ինստիտուտի բանասիրական ֆակուլտետը։ Երկար տարիներ ուսուցչություն է արել Գյումրիի դպրոցներում, ապա աշխատել է նույն քաղաքի Ղազարոս Աղայանի անվան համար 19 միջնակարգ դպրոցի ուսումնական մասի վարիչ։ Նրա առաջին բանաստեղծությունը տպագրվել է 1941 թվականին, «Այգ» հանդեսում (Նիկոսիա)։

## Երկեր
* Լենինը և օտար լեզուները, Լենինական, 1970։
## Ծանոթագրություններ

Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:ԽՍՀՄ գրողների միության անդամներ
Ձեռքի և սրտի առաջարկություն

[thumb|200px|right|Ձեռքի և սրտի դասական առաջարկություն՝ ծնկի իջած: [1815 թվական]]
[thumbnail|180px|Դեղին [Ոսկի|ոսկուց և ադամանդից պատրաստված մատանի՝ նշանադրության առթիվ, և ամուսնական մատանի՝ սպիտակ ոսկուց]]
[thumb|[Ուիլյամ Բուգրո, Ձեռքի և սրտի առաջարկություն (1872 թվական)]]
**Ձեռքի և սրտի առաջարկություն**, իրադարձություն, երբ մի մարդ գաղտնի, անձնական խոսակցության ժամանակ խնդրում է մյուսին՝ իրենց միջև ամուսնական միություն կնքելու և ընտանիք կազմելու մասին։ Եթե առաջարկությունն ընդունվում է, դա նշանակում է՝ հաջորդ քայլը պետք է լինի նշանադրությունը։ Հաճախ ձեռքի և սրտի առաջարկությունն ուղեկցվում է հատուկ արարողակարգով՝ հաճախ ամուսնական մատանի նվիրելով և խնդրանքով՝ պատասխանելու հետևյալ հարցին. «Դու ինձ հետ կամուսնանա՞ս»։ Արևմտյան մշակույթում ավանդաբար տղամարդն է առաջարկություն անում իր ընկերուհուն, այլ ոչ թե հակառակը։ Տղամարդն առաջարկությունն անում է աղջկա առջև կանգնած՝ մեկ ծնկի վրա հենված, մատանին դնում է աղջկա մատին և ոչ թե ուղղակի հանձնում նրան։ Հաճախ այդ առաջարկությունն անակնկալ է լինում։

Ձեռքի և սրտի առաջարկությունը նախորդում է սիրատածմանը, որի շարունակությունն ամբողջ աշխարհում տարբերակվում է։

Արևմտյան մշակույթում գոյություն ունեն հատուկ ավանդույթներ, որոնց համաձայն՝ կինը կարող է առաջարկություն անել տղամարդուն։ Միացյալ Թագավորությունում և Իռլանդիայում նահանջ տարվա փետրվարի 29-ին կինը կարող է առաջարկություն անել իր զուգընկերոջը, և նա չի կարող մերժել։ Լինելով միապետ՝ Միացյալ Թագավորության Վիկտորիա թագուհին ինքն առաջարկություն արեց արքայազն Ալբերտ Սաքսեն Կոբուրգ Գոթացուն Նմանատիպ ավանդույթ գործում է նաև Ֆինլանդիայում, բայց այսպիսի պայմանով. եթե տղամարդը մերժում է իրեն համակրող կնոջը, ապա պարտավոր է այդ կնոջ համար գնել այնքան կտոր, որ դրանից հնարավոր լինի մեկ կիսաշրջազգեստ պատրաստել։ Այդպիսի դեպքեր հանդիպում են նաև հիմա, բայց բավականին հազվադեպ։

Բազմաթիվ մշակույթներում  կա այսպիսի ավանդույթ, որ փեսացուն պետք է հարսի հորից թույլտվություն խնդրի՝ մինչ աղջկան կառաջարկի իր ձեռքն ու սիրտը։

Ամբողջ աշխարհում բազմաթիվ մշակույթների համար ընդհանրական է առաջարկության հարմարեցումը հատուկ առիթների կամ տոնական այլ իրադարձությունների հետ։

## Ծանոթագրություններ

## Արտաքին հղումներ
* Ամեն ինչ հարսանիքի մասին։ Ձեռքի և սրտի առաջարկություն. ընտանիք ստեղծելու առաջին քայլը:
* Ինչպե՞ս աղջկան ճիշտ առաջարկություն անել
* Ռոմանտիկ գաղափարներ երկուսի համար։ Ձեռքի և սրտի առաջարկություն:

Կատեգորիա:Ամուսնություն
Փառքի բլուր (այլ կիրառումներ)

**Փառքի բլուր** հասկացությունը վերաբերում է.

*«Փառքի բլուր», հուշահամալիր Բելառուսում
*«Փառքի բլուր», հուշահամալիր Նովոչերկասկում
*«Փառքի բլուր», հուշահամալիր Յալթայում
Փառքի բլուր (Յալթա)

**«Փառքի բլուր»** (), հուշահամալիր Ղրիմի Յալթա քաղաքում, որը կառուցվել է Ռուսաստանի քաղաքացիական և Հայրենական մեծ պատերազմների ժամանակ ընկած հերոսների պատվին։ Հավերժական կրակը վառվել է 1967 թվականի նոյեմբերի 6-ին Սևաստոպոլի Մալախով կուրգանի Հավերժական կրակի բոցից։

## Նկարագրություն
Դարսան բլրի մոտ, որտեղ «Յալթա - Գորկա» ճոպանուղով կարելի է հասնել Յալթայի առափնյա փողոցից, վեր է խոյանում Փառքի բլուրը, որի գագաթին 1967 թվականին, Հոկտեմբերյան հեղափոխության 50-ամյակի առթիվ, ստեղծվել է հուշահամալիր։ Այն անմահացրել է քաղաքացիական և Հայրենական մեծ պատերազմների այն հերոսների խիզախությունը, որոնց անուններն անքակտելիորեն կապված են Յալթայի պատմության հետ։ Հուշահամալիրը երկաթբետոնե մեծ օղակ է, որը երեսպատված է ինկերմանյան քարով։ Օղակի ներքին կողմում փորագրված են խորհրդային բանակի զինվորների, Սևծովյան նավատորմի նավաստիների, պարտիզանների և ընդհատակյա գործիչների ռելիեֆային պատկերները։ Կենտրոնում վառվում է Հավերժական կրակը։ Հուշարձանի հեղինակներն են ճարտարապետներ Վ. Ա. Պետերբուրժցևը, Ա. Վ. Ստեպանովը, Ա. Ա. Պոպովը։

1973 թվականին բլրի գագաթին տանող աստիճանների հիմքի մոտ տեղադրվել է գրանիտով երեսպատված ստելա, որը դարձել է հուշահամալիրի բաղկացուցիչ մասը (հեղինակն է Պ. Ա. Ստարիկովը)։ Ստելայի վրա փորագրված են այն մարդկանց անունները, որոնք քաղաքացիական պատերազմի ընթացքում պայքարել են Ղրիմում խորհրդային իշխանության հաստատման համար և մարտերում պաշտպանել են հեղափոխության ձեռքբերումները։ Նրանցից են Դ. Ի. Ուլյանովը, Մ. Վ. Ֆրունզեն, Վ. Կ. Բլյուխերը, 1917 թվականին Յալթայի բոլշևիկյան կազմակերպության ղեկավար Յ. Տարվացկին, հեղինակավոր բոլշևիկ, 1918 թվականին Գուրզուֆի հեղափոխական կոմիտեի առաջին նախագահ Ի. Ի. Պոդվոյսկին։ Այստեղ հավերժացված են 1920 թվականին սպիտակգվարդիականների կողմից տանջամահ արված ընդհատակյա գործիչներ Յ. Ա. Դրաժինսկու և Յ. Օ. Բրոնշտեյնի, 1919 թվականին Յալթայի հեղափոխական կոմիտեն գլխավորած քաղտաժանակիր Ն. Մ. Սոսնովսկու և ՌԿԿ(բ) Յալթայի ընդհատակյա կոմիտեի նախագահ, 1919-1920 թվականներին գործած պարտիզանական ջոկատի կազմակերպիչ Պ. Մ. Օսլովսկու անունները։

Հուշահամալիրի օղակի ներսի կողմում, ռելիեֆային պատկերների կողքին, փորագրված են *«Խորհրդային բանակի մարտիկներին», «Սևծովային նավաստիներին», «Պարտիզաններին և ընդհատակյա գործիչներին»* գրությունները, որոնք հիշեցնում են Հայրենական մեծ պատերազմի հերոսների հաստատակամությունը և քաջությունը։

## Պատկերասրահ

Ялта. Мемориальный комплекс в честь героев гражданской и Великой Отечественной войн.3.jpg|
Ялта. Мемориальный комплекс в честь героев гражданской и Великой Отечественной войн.2.jpg|
Ялта. Мемориальный комплекс в честь героев гражданской и Великой Отечественной войн.8.jpg|
Ялта. Мемориальный комплекс в честь героев гражданской и Великой Отечественной войн.jpg|
Ялта. Мемориальный комплекс в честь героев гражданской и Великой Отечественной войн.10.jpg|
Ялта. Мемориальный комплекс в честь героев гражданской и Великой Отечественной войн.4.jpg|
Ялта. Мемориальный комплекс в честь героев гражданской и Великой Отечественной войн.9.jpg|


## Ծանոթագրություններ

Կատեգորիա:1967 հիմնադրումներ Ռուսաստանում
Կատեգորիա:Յալթայի հուշարձաններ
Էլիզաբեթ Սևերանս Փրենթիս

**Էլիզաբեթ Սևերանս Փրենթիս** կամ *Միսիս Ֆրենսիս Ֆլորի Փրենթիս* (, ), ամերիկացի բարերար Քլիվլենդից։

## Կենսագրություն
Էլիզաբեթ Սևերանսը ծնվել է նավթային մագնատ Լուիս Սևերանսի և Ֆաննի Բենեդիկտի ընտանիքում։ Մեծացել է Քլիվլենդում, 1887 թվականին ավարտել Ուելսլի քոլեջը։ Բոստոնի պատկերասրահները վայելելուց հետո վերադարձել է  Քլիվլենդ` աջակցելու կրթական և արվեստի հետ առնչվող հաստատություններին, որպես Քլիվլենդի հարուստ քաղաքացի ընտանիքի հետ միասին զբաղվել բարեգործությամբ։ 1892 թվականին  ամուսնացել է ամերիկացի վիրաբույժ Դադլի Պիտեր Ալլենի հետ, ով մահացել է 1915 թվականին։ Էլիզաբեթն ամուսնու անունով մի մեծ տուն է կառուցել, որն անվանել է «Գլեն Ալեն», ինչպես նաև ավարտին է հասցրել ամուսնու սկսած Սուրբ Լուկայի հիվանդանոցի ընդարձակման աշխատանքը, որտեղ էլ հանդիպել և ամուսնացել է հիվանդանոցի նախագահ դոկտոր Ֆրենսիս Ֆլորի Փրենթիսի հետ։ Ամուսինները եղել են հիվանդանոցի հոգաբարձուները, իսկ ամուսնու մահից հետո հիվանդանոցի նախագահի պաշտոնը ստանձնել է Էլիզաբեթը։ Նա զբաղվել է այգեգործությամբ և 1925 թվականին մագլցող վարդն անվանվել է նրա պատվին։ 1928 թվականին Քլիվլենդի առևտրի պալատի կողմից պարգևատրվել է հանրային ծառայության մեդալով։

Մահացել է 1944 թվականին Քլիվլենդում։ Թաղված է Լեյք վյու գերեզմանատանը։

## Հավաքածու
Էլիզաբեթի առաջին ամուսինը չինական ճենապակու մասնագետ էր։

Clevelandart 1944.184.1.jpg|1736 թվականի չինական վազա
Clevelandart 1944.190.jpg|1723 թվականի չինական վազա


Էլիզաբեթի եղբայրը՝ Ջոն Լոնգ Սևերանսը գոբելենի և նկարների կոլեկցիոներ էր։

Clevelandart 1915.79.7.jpg|«Էնեաս հրաժեշտ է տալիս Դիդոյին» , Մայքլ Վոթերս, 1679
Clevelandart 1915.79.8.jpg|«Դիդոյի մահը», Մայքլ Վոթերս, 1679


Էլիզաբեթն ունեցել է կանանց դիմանկարների շարք՝

Clevelandart 1944.90.jpg|«Կնոջ դիմանկար», Ռեմբրանդ վան Ռեյն
Clevelandart 1944.93.jpg|«Կնոջ դիմանկար», Գերարդ Տերբորխ
Portrait of Mary Wise by Thomas Gainsborough Clevelandart 1944.82.jpg|«Մերի Ուայզի դիմանկարը», Թոմաս Գեյնսբորո
Clevelandart 1944.92.jpg|«Կնոջ դիմանկար», Անդրեա դել Սարտո


## Կատարած աշխատանքներ
* Սուրբ Լուկա հիվանդանոցի ընդլայնում
* Ալեն հիշատակի բժշկական գրադարան
* Ալեն հիշատակի գեղարվեստի թանգարան
* Էլիզաբեթ Սևերանս Փրենթիս հիմնադրամ
* Էլիզաբեթ Սևերանս Փրենթիս ժառանգություն
* Տիկին Ֆ. Ֆ. Փրենթիս հիմնադրամ, Ալեն հիշատակի գեղարվեստի թանգարան

## Ծանոթագրություններ

## Արտաքին հղումներ
* Elisabeth Severance Allen Prentiss in the Encyclopedia of Cleveland History
* Photo portrait of Elisabeth Severance Prentiss  in 1942 by Cleveland portrait photographer William John Edmondson (1868-1966)

Կատեգորիա:Ամերիկացի բարերարներ
Կատեգորիա:Բարեգործներ
Ջաֆար Ջաբարլու տուն-թանգարան

**Ջաֆար Ջաբարլու տուն-թանգարան** (), տուն-թանգարան, որտեղ ապրել է ադրբեջանցի խորհրդային գրող, ադրբեջանական դրամատուրգիայում սոցիալիստական ռեալիզմի հիմնադիր, Ադրբեջանական ԽՍՀ արվեստի վաստակավոր գործիչ Ջաֆար Ջաբարլին;

## Պատմություն
Տունը որտեղ Ջ. Ջաբարլին ապրել է, ներկայումս գործում է որպես թանգարան։ Թանգարանը բացվել է 1982 թվականի մարտի 20-ին, բանաստեղծի 80-ամյակի կապակցությամբ։ Թանգարանում պահվում են ավելի քան 10000 ցուցանմուշներ։

Թանգարանը թողարկել է «Ես ազատ թռչուն եմ» ձայնասկավառակը, որը բաղկացած է բանաստեղծի բանաստեղծություններից։ Միևնույն ժամանակ, Ջաֆար Ջաբարլիի մրցանակը ստեղծվել `Ջաբբարլի 100-ամյա հոբելյանի կապակցությամբ և ներկայացվել է բազմաթիվ արվեստագետների։

Ցուցահանդեսային սենյակներում ցուցադրվում են գրողի կյանքն ու ստեղծագործությունը արտացոլող փաստաթղթեր և լուսանկարներ, անձնական և իր ընտանիքի անձնական իրերը։

Ներկայումս թանգարանը ղեկավարում է Գամար Սեյֆադդինկըզը։

## Տես նաև
* Ջալիլ Մամեդկուլիզադեի տուն-թանգարան
* Նարիման Նարիմանովի տուն-թանգարան
* Մամեդ Սաիդ Օրդուբադիի տուն-թանգարան
* Սամեդ Վուրղունի տուն-թանգարան

## Ծանոթագրություններ

Կատեգորիա:1979 հիմնադրումներ Ադրբեջանում
Կատեգորիա:1979 հիմնադրված թանգարաններ
Կատեգորիա:Ադրբեջանի թանգարաններ
Կատեգորիա:Բաքվի թանգարաններ
Ռոդնի Ռոջերս

**Ռոդնի Ռեյ Ռոջերս** (, ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։ Խաղացել է թեթև հարձակվողի և ծանր հարձակվողի դիրքերում։ 1993 թվականի NBA դրաֆթի ժամանակ ընտրվել է «Դենվեր Նագեթս» ակումբի կողմից՝ առաջին ռաունդի ընդհանուր 9-րդ համարի ներքո։ 1999/2000 թվականների մրցաշրջանին ճանաչվել է NBA լավագույն վեցերորդ խաղացող։

## Վաղ տարիներ
Ռոդնի Ռոջերսը ծնվել է 1971 թվականի հունիսի 20-ին Հյուսիսային Կարոլինա նահանգի Դարեմ քաղաքում, սովորել է Դարեմի Հիլսայդի դպրոցում, որտեղ խաղացել է տեղի բասկետբոլային ակումբի կազմում։ 1993 թվականին ավարտել է Ուեյք Ֆորեսթի համալսարանը, որտեղ երեք տարվա ընթացքում խաղացել է «Ուեյթ Ֆորեսթ Դիմոն Դիկոնս» ակումբի կազմում, որտեղ անցկացրել է հաջող կարիերա՝ արդյունքում հավաքելով 1720 միավոր և 705 անդրադարձ, բացի այդ ակումբին մեկ անգամ օգնել է դառնալ NCAA ուսանողական առաջնության 16 լավագույն ակումբներից մեկը (1993)։

## Կարիերան NBA-ում
Խաղացել է թեթև հարձակվողի և ծանր հարձակվողի դիրքերում։ 1993 թվականի NBA դրաֆթի ժամանակ ընտրվել է «Դենվեր Նագեթս» ակումբի կողմից՝ 9-րդ համարի ներքո։ Հետագայում հանդես է եկել «Լոս Անջելես Կլիպերս», «Ֆինիքս Սանս», «Բոստոն Սելտիքս», «Նյու Ջերսի Նեթս», «Նյու Օռլեանս Հորնեթս» և «Ֆիլադելֆիա-76» ակումբների կազմում։ NBA-ում, ընդհանուր առմամբ, անցկացրել է 12 մրցաշրջան։ 2000 թվականին ճանաչվել է NBA լավագույն վեցերորդ խաղացող։ 1991 թվականին ճանաչվել է USBWA տարբերակով տարվա առաջին կուրսեցի։ 1993 թվականին ճանաչվել է Atlantic Coast կոնֆերենցիայի ուսանողների միջև տարվա բասկետբոլիստ, ինչպես նաև ընդգրկվել է NCAA երկրորդ համաամերիկյան հավաքականի կազմում։ NBA կարիերայի ընթացքում, ընդհանուր առմամբ, անցկացրել է 866 խաղ, որոնց ժամանակ հավաքել է 9468 միավոր (10,9 մ/խ), կատարել 3881 անդրադարձ, 1722 փոխանցում, 868 խլում և 451 բլոկշոտ։
 
1991 թվականին Ռոջերսը ԱՄՆ-ի հավաքականի կազմում Շեֆիլդում անցկացվող Ամառային ունիվերսիադային դարձել է չեմպիոն։

## Ծանոթագրություններ

## Արտաքին հղումներ
* Վիճակագրությունը NBA.com կայքում
*

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Բրուքլին Նեթսի բասկետբոլիստներ
Կատեգորիա:Դենվեր Նագեթսի բասկետբոլիստներ
Կատեգորիա:Լոս Անջելես Կլիպերսի բասկետբոլիստներ
Կատեգորիա:Նյու Օռլեանս Հորնեթսի բասկետբոլիստներ
Կատեգորիա:Ֆիլադելֆիա Սևնթի Սիքսերսի բասկետբոլիստներ
Կատեգորիա:Ֆինիքս Սանսի բասկետբոլիստներ
Սայտամա (քաղաք)

**Սայտամա** (), քաղաք ճապոնիայում, Սայտամա պրեֆեկտուրայի վարչական կենտրոն։ Քաղաքը հիմնադրվել է 2005 թվականի մայիսի 1-ին՝ Ուրավա, Օմիյա և Յոյո քաղաքների միավորման հետևանքով։ 2005 թվականի ապրիլի 1-ին Սայտամայի կազմի մեջ է ներառվել Իվացումի քաղաքը։ Քաղաքը մտնում է Մեծ Տոկիո ագլոմերացիայի կազմի մեջ։

## Կլիմա

## Վարչական բաժանում
left|230px
Սայտաման բաժանված է 10 շրջանների (*կու*)։

## Տրանսպորտ
Սայտաման միացված է Տոկիոյին երկաթգծով  և ավտոմոբիլային ճանապարհներով։

## Սպորտ
Սայտամայում են գտնվում ճապոնական Ջեյ լիգա ֆուտբոլային առաջնության «Ուրավա Ռեդս» և  «Օմիյա Արդիյա» ակումբները։ «Սայտամա 2002» մարզադաշտում անցկացվել են ֆուտբոլի աշխարհի առաջնության մի քանի հանդիպում և մեկ կիսաեզրափակիչ։

## Քույր քաղաքներ

## Ծանոթագրություններ

## Արտաքին հղումներ
* Սայտամայի պաշտոնական կայք

Կատեգորիա:2001 թվականին հիմնադրված բնակավայրեր
Կատեգորիա:Ճապոնիայի քաղաքներ